เรื่องร้องเรียน: เรื่องการเล่นฟุตบอลตอนกลางคืน สรุปแล้วที่เอาป้ายมาติดกฌไม่ได้แก้ปัญหาอะไรเลยใช่มั้ยคะ แจ้งไปหลายรอบมากก็ยังไม่ได้รับการแก้ไขที่ตรงจุดสักที กลุ่มวัยรุ่นเล่นบอลตั้งแต่บ่ายยัน4-5ทุ่มแล้วจับกลุ่มกันต่อถึงตี2-3 รั้วกั้นฟุตบอลก็ไม่มียังนะให้เตะบอลกันอีก เวลาแตะโดนข้าวของเสียหายก็ไม่เคยจะรับผิดชอบ ส่งเสียงดังรบกวนทั้งเด็กเล็กเด็กโต ผู้ปกครองก็ไม่เคยจะตักเตือน ลานตรงกลางไม่ได้มีไว้ให้เตะบอลนะคะ ฝากด้วยค่ะ หากไม่ได้รับการแก้ไขที่ตรงจุดคงต้องร้องเรียนกับหน่วยงานอื่นที่ใหญ่กว่านี้แล้วแหละค่ะ
การดำเนินการของเจ้าหน้าที่: เรียน ผู้แจ้งฝ่ายพัฒนาชุมชนและสวัสดิการสังคม เขตดินแดง ได้ลงพื้นที่ตรวจสอบลานกีฬาที่แจ้ง ได้พบปะพูดคุยกับคณะกรรมการลานกีฬา และประชาชนที่พักอาศัยบริเวณแฟลตใกล้เคียง สรุปได้ดังนี้       1. การเล่นกีฬาฟุตบอลของเด็กเยาวชนที่พักอาศัยอยู่ในแฟลตเล่นในเวลาปกติของลานกีฬา       2. ในระหว่างการเล่นฟุตบอลของเด็กกรรมการลานกีฬาก็หมุนเวียนกันมาควบคุมไม่ให้เด็กส่งเสียงดังเกินไป และควบคุมให้อยู่ในเวลา เพื่อไม่ให้รบกวนการพักผ่อนของผู้พักอาศัยใกล้เคียง      3. การจับกลุ่มของเด็กเยาวชนช่วงดึก สอบถามแล้ว ทราบว่าเป็นเด็กเยาวชนมาจากที่อื่น เนื่องจากบริเวณใกล้เคียงมีร้านค้าจำหน่ายสุราและ ร้านอาหาร เมื่อร้านดังกล่าวเลิก จึงมีการจับกลุ่มกัน  ในส่วนนี้เขตจะประสานหน่วยงานที่เกี่ยวข้องดำเนินการแก้ไขต่อไป
ความเห็นของผู้แจ้ง: เล่นในเวลาไม่เคยว่าหรอกค่ะ แต่เวลาเล่นกันแรงๆแล้วโดนข้าวของ ส่วนนี้ใครจะรับผิดชอบเอ่ย? และตอนกลางคืนก็ยังเห็นเด็กมาเตะบอลโครมครามอยู่ไม่เห็นมีใครมาตักเตือนเลย
พื้นที่: แขวงดินแดง เขตดินแดง กรุงเทพมหานคร